Alvinella pompejana

Alvinella pompejana je druh hlbokomorského mnohoštetinavca. Je to extrémofil žijúci v hydrotermálnych prieduchoch v Pacifiku. Bol objavený na začiatku 80. rokov 20. storočia francúzskymi morskými biológmi.

Je dlhý asi 13 cm. Žijú na ňom episymbiontické baktérie z triedy Epsilonproteobacteria, ktoré vytvárajú na jeho povrchu ochranný biofilm v tvare bielych chĺpkov. Kolónie baktérií ho izolujú a kŕmia sa, v symbióze, z vylučovaného cukrového slizu. Vytvára husté kolónie na povrchu termálnych čiernych fajčiarov. Žije v trubkovitých útvaroch na ich svahoch. Teploty okolia sa pohybujú od 29 °C do 84 °C. A. pompejana tak patrí medzi najviac teplotne tolerantné a eurytermné organizmy na Zemi (za potravou opúšťa úkryt aj do 10 °C vody).Grzymski JJ, Murray AE, Campbell BJ, et al. Metagenome analysis of an extreme microbial symbiosis reveals eurythermal adaptation and metabolic flexibility. Proceedings of the National Academy of Sciences of the United States of America. 2008;105(45):17516-17521. doi:10.1073/pnas.0802782105. Prístup 3. 9. 2018

 Referencie 

 Zdroj 

Kategória:Mnohoštetinavce
Kategória:Termálne pramene
Kategória:Extrémofily